I dag er matvarekjedene samla, nesten 100 prosent på hendene til fire store.
Rema, Rimi, Norgesgruppen og Coop. På Gol finst dei alle. Men Coop skal legge ned, dei opererer med raude tal på botnlinja. Men ynskjer å koma tilbake i ny drakt, gigantstore på Vikoøyne. Rett nok med eit større sortiment, men mjølk og brød skal vera berebjelken.
Samvirketanken har fått nytt innhald. Frå å vera ein samfunnsbyggjar er no tanken størst mogleg overskot, minst på linje med dei andre tre. Blir det då nokon forskjell? Appellerer Coop meir til oss enn dei andre? Ikkje til meg i alle fall ... Blir overskotet pløgd tilbake til same kategori dei var henta ifrå? Eller skal daglegvaren gi overskot til andre investeringar som ikkje har noko med kjerneverksemda å gjera? Eg lurer på kva slags kongstankar leiinga har fått i dei seinare åra. Samvirke kan det i alle høve ikkje vera.
Kva inviterer dei til, med å leggja ned i Leveld, på Ål, i Hemsedal, på Nesbyen, Gol osb? Jau, om ei tid skulle du kunne ta bilen å reise til eit gigantsenter på Gol. Om desse hersens lokalpolitikarane hadde visst sitt eige beste ... Eg stiller meg spørsmålet om eg har blitt spurt om synspunkt på denne slaktinga, for det er jo litt mitt! Men svaret er NEI.